欽定古今圖書集成/博物彙編/藝術典/第223卷

以2025年1月13日从维基文库导出

← 博物彙編 藝術典 第二百二十二卷

欽定古今圖書集成

博物彙編 第二百二十三卷

博物彙編 藝術典 第二百二十四卷 →

姊妹计划: 数据项

欽定古今圖書集成博物彙編藝術典

第二百二十三卷目錄

醫部彙考二百三

前陰門四

方二〈人參酒　豬蹄湯　蔥白膏　正陽散　立效散　活腎丸　奪命丹　壺盧巴丸

一捏金散　還少丹　五精丸　上丹　膃肭補天丸　小浴方　沐浴長春散　銅綠散

子和泄水丸　下疳瘡方　大蘆薈丸　八正散　洗毒湯　金銀花散　洗疳藥　敷疳

藥　丹溪方　追膿錠子　七寶檳榔散　玉粉散　截疳散　甘石散　博金散　勝金散

雙解散　滋腎丸　加減龍膽瀉肝湯　導水丸　玉燭散　托裏當歸湯　補中益氣湯

補骨脂散　又方　又方　又方　又方　三物湯　狼牙湯　消毒五聖湯　消毒飲

止痛妙絕飲　牡蠣散　又方　防風通聖散　蘇方散　青皮湯　復元通氣散　䒷蔞散

追毒散　立消散　敷藥方　又方　威靈仙散　胃苓散　金白散　疳瘡方　又方

又方　妬精瘡方　川楝子丸　沉香桂附丸　丁香疝氣丸　川苦楝散　木香楝子散

烏頭桂枝湯　烏頭煎　壺盧巴丸　蒺蔾湯　丹溪方　又方　倉卒散　木香導氣丸

補腎湯　敵金丸　腰子散　腎氣疼痛方　木香湯　喝起丸　奪命丹　救命散　五苓

加川楝散　硇砂丸　葵子湯　蔥白散　茴香散　木香散　廣朮煮散　海蛤丸　荔枝

散　三層茴香丸　第一料藥　第二料藥　第三料藥　宣胞丸　地黃膏子丸　安息香

丸　念珠丸　蜘蛛散　又方　橘核丸　昆布丸　雄黃洗方　香附散　海藻丸〉

藝術典第二百二十三卷

醫部彙考二百三醫部彙考二百三

前陰門四前陰門四

方二方二

人參酒〈千金方下同〉人參酒〈千金方下同〉

治「交接過度，或病未平復，交接傷氣，筋絕，舌卷脣青，引卵縮胻，脈疼急，腹中絞痛欲絕，不能飲食。」

人參　防風　白茯苓　細莘　秦椒　黃芪 當歸　牛膝　桔梗各一兩半　丹參　乾地黃 薯蕷　鍾乳石　礬石　山茰　芎藭各二兩 白朮　麻黃各二兩五錢　大棗三十枚，擘開 五加皮一升　生薑切，炒乾　烏麻碎，各二升

右二十二味，㕮咀，鍾乳別以小袋子盛，清酒二斗半，浸五宿，溫服三合，日再。不知，隨意增進。《一本》「無烏麻，用杜仲一兩半。」

豬蹄湯豬蹄湯

治「服石發熱。因勞損熱盛，當風露臥莖腫。」

豬蹄一隻　蒴藋三升　《蒺蔾子研》，二升　葶藶子 五合　黃蘗五兩

右五味，㕮咀，以水一斗，煮取三升，冷浴陰莖，日三。

蔥白膏蔥白膏

治證同上

蔥白、　松菜子、　葶藶子、　蒴藋根、　蒺蔾子、 丹參各半升　豬膏五升

右七味，㕮咀，煎如《煎膏》法，去滓用之。

正陽散正陽散

治「陰縮囊縮，大小便俱通，地道不塞，不渴不飲，邪不在裏，宜溫之灸之，外相接，以復陽氣。」

附子炮，去皮臍　皂角酥炙，去皮弦，各一兩

乾薑炒　甘草炙，各二錢半　麝香一錢，研極細

右為末，每服二錢，水一盞，煎五分，不拘時和滓溫。

服

立效散立效散

治疝因食積作痛

山樝酢炒，一錢五分　青皮酢炒，一錢二分 小茴香鹽水炒　枳實麩炒　蒼朮米泔浸炒 香附　吳茱萸　山梔炒黑　川楝肉各一錢

右㕮咀，水二鍾，薑三片，煎八分，食前服。

活腎丸〈醫學入門〉活腎丸〈醫學入門〉

治木腎不痛

昆布　吳茱萸各三錢，　蒼朮鹽水炒，一兩。

黃蘗酒洗　枳實　滑石各七錢　南星炮

半夏、製　山樝肉、　神麴、炒　白芷各五錢。

右為末，酒糊和丸梧子大，鹽湯下七十丸。一方無枳實，有枸杞子。

奪命丹〈局方〉奪命丹〈局方〉

治奔豚疝氣。上沖小腹引痛，神效。

吳茱萸一斤，分四處，以四兩酒浸，　四兩酢浸， 四兩白湯浸　四兩童便浸，並焙乾　澤瀉二兩

右為末，酒麪糊和丸梧子大，空心鹽湯下五七十丸。

壺盧巴丸〈直指方〉壺盧巴丸〈直指方〉

治奔豚疝氣上沖。痛不可忍。

茴香炒，三兩　白丑頭末，二兩　川烏炮　巴戟 吳茱萸各一兩半　川楝子　壺盧巴各一兩

右為末，酒糊和丸梧子大，空心酒下二三十丸。

一捏金散〈醫學正傳〉一捏金散〈醫學正傳〉

治「奔豚疝氣上沖，及小腸氣臍腹大痛。」

延胡索　川楝肉、　全蠍炒　茴香炒

右為末，每二錢，熱酒調下，神驗。

還少丹〈集略〉還少丹〈集略〉

治下部脈微細。陰痿不起。

熟地二兩，　枸杞子、　山藥、　牛膝各一兩半山茱萸、　巴戟、　白茯苓、　五味子、　遠志

肉蓯蓉、　楮實子、　杜仲、　小茴香各一兩

石菖蒲五錢。

右為末，蜜和棗肉為丸梧子大，空心溫酒或鹽湯下三五十丸。節齋曰：「按亦有鬱火盛而致痿者，非還少丹所能起。常服黃蘗、知母，清火堅腎之藥。」

五精丸〈丹溪心法〉五精丸〈丹溪心法〉

治腎虛陰痿

秋石、　鹿角霜、　茯苓、　陽起石、　山藥各等分。

右為末，酒糊和丸梧子大，每服五十丸，常近火氣，使乾燥服之，無戀膈之患。

上丹〈局方〉上丹〈局方〉

治「勞傷虛損。男子絕陽。房事不興。」

五味子八兩　蛇牀子　菟絲子　杜仲　防風 百部根　白茯苓　巴戟　肉蓯蓉　枸杞子 山藥　遠志　柏子仁各二兩

右為末，蜜丸梧子大，空心溫酒鹽湯下五七十丸。

膃肭補天丸〈醫學入門〉膃肭補天丸〈醫學入門〉

治虛損陰痿

胡桃肉三兩　白朮二兩半　白芍藥　熟地黃 黃芪　杜仲炒去絲　牛膝　破故紙　川楝肉 遠志各二兩　膃肭臍　人參　白茯苓　當歸 枸杞子　川芎　茴香各一兩半　木香　茯神 甘草蜜炙，各一兩　沉香五錢

右為末，用酒製膃肭煮麪糊和丸，如梧子大，空心溫酒或鹽湯下五七十丸。

小浴方小浴方

治虛勞陰濕痒生瘡

川椒、　苦參、　蛇牀子各一兩半，　白礬、　白芷、 香附子、　狗脊、　細莘各一兩，　桂心三分

右㕮咀，每用藥一兩，以水三升，煎至二升，去滓，傾入盆子內，但「乘熱氣坐盆子上熏之，良久通身汗出，便洗患處，甚者不過三兩度。」

沐浴長春散沐浴長春散

治「男子下元陰濕久冷，陰囊左右夜痒，抓之則喜，住之則痛，成瘡流水，為害甚苦，此藥見效。及治婦人下部陰濕，胎元久冷。」

牡蠣、　蛇牀子、　破故紙、　紫梢花、　官桂 乾荷葉各等分。

右㕮咀，每用一兩半，水一小鍋，入蔥白數莖，煎至八分，去滓，先熏後洗，卻用後藥。

枯礬一兩，　黃丹、　蛤粉各半兩

右件共研為細末，熏洗了後，以手捏藥末搽濕痒處。

銅綠散銅綠散

治「男婦陰部濕淹瘡。」

銅綠少許　白礬一錢　乳香半錢　輕粉一字 五倍子細研，半兩

右為細末洗淨摻之

子和泄水丸子和泄水丸

一名「大智丸。」 治下疳瘡。

大戟　芫花　海帶洗　海藻洗　㮋李仁 甘遂　續隨子各半兩　樟柳根一兩

右為細末，水煮棗肉為丸，如小豆大，每服五七十丸，熟水下。按此藥太峻，用者慎之。

下疳瘡方下疳瘡方

先用張子和泄水丸。去根，後用此藥乾上。

黃連、　滑石各半兩，　《定粉》三錢，　輕粉少許， 《乳香》一錢，　《蜜陀僧》二錢。

右細末，乾上，或加「乾胭脂」 ，或加木香、「檳榔。」

大蘆薈丸大蘆薈丸

一名「九味盧薈丸。」 治肝火炎盛，下疳潰爛，或作痛焮腫；或治小兒疳膨食積，口鼻生瘡，牙齦蝕爛等證，并蟲蝕肛門痒痛。

胡黃連、　蘆薈、　黃連、　木香、　白蕪荑、　青皮、 白雷丸、　鶴蝨草各一兩，　麝香一錢。

右為末，蒸餅糊丸，桐子大，每服一錢，空心米飲下。

八正散八正散

治「下疳便毒，小便淋漓，脈證俱實者。」

大黃、　車前子、　瞿麥穗、　萹蓄、　山梔子仁、 木通各一錢，　滑石二兩，　甘草五分。

右水煎服

洗毒湯洗毒湯

治陰蝕瘡

苦參　防風　露蜂房　甘草炙，各等分

右㕮咀，水煎濃汁，洗瘡。

金銀花散金銀花散

治下疳瘡

金銀花、　荊芥、　𥐚硝、　蛇牀子、　甘松、　白芷、 檳榔各一錢。

右㕮咀，每用五錢，水五椀，加蔥白三根，同煎數沸。

盆盛水先熏後洗

洗疳藥洗疳藥

黃連、　黃蘗、　當歸、　白芷、　獨活、　防風。

𥐚硝、　荊芥各等分。

右，入錢五十文，烏梅五箇，鹽一匙，入水同煎，溫洗，日五七次，敷下項藥。

敷疳藥敷疳藥

木香，　檳榔，　黃連，　銅青、　輕粉，　枯礬。

麝香，　海螵蛸各等分。

右為極細末，洗後至夜敷上。

丹溪方丹溪方

治下疳瘡

蛤粉、　臘茶、　苦參、　青黛、　密陀僧。

右用河水洗瘡淨，臘豬脂調敷，并治臁瘡。

追膿錠子〈海藏〉追膿錠子〈海藏〉

下疳有膿，內潰不出，此藥追之。

雄黃二錢，　《巴豆》一錢半，　《輕粉》一字。

右為細末敷之

七寶檳榔散七寶檳榔散

治下元玉莖上或陰頭上有疳瘡，漸至蝕透，久不愈者。

檳榔、　雄黃、　輕粉、　密陀僧、　黃連、　黃蘗、 𥐚硝。

右為細末和勻，先以蔥白漿水洗淨，軟帛挹乾，如瘡濕乾摻，如乾小磨麻油調塗。

玉粉散玉粉散

治下陰瘡疼不止

滑石　密陀僧　寒水石煅，各半兩　膩粉 麝香各少許

右為細末，油調敷，或乾貼患處。

截疳散截疳散

治年深疳瘻瘡大效

《白芨》、　白蘞、　黃丹、　密陀僧各一兩，　冰片、 麝香各半錢，　黃連半兩，　輕粉一錢。

右為細末和勻，每用或摻或絍瘡中，以膏藥貼之。

甘石散甘石散

治下部疳瘡

爐甘石、　密陀僧各一錢半　輕粉一分，　《橡斗子 燒灰存性》，三錢　龍骨半錢　麝香少許

右為細末，先用荊芥、杜仲、川椒煎湯，放溫洗罷，次用藥些少乾貼。

博金散博金散

治下疳瘡臭爛腫痛

白礬　密陀僧各五錢，同為末，相和入於沙鍋內，火 炮汁盡　白堊二錢　乳香五分　麝香一字 黃丹　輕粉各一錢

右為細末，先須另用槐枝、蔥白、鹽、甘草熬湯，淋溻洗一二時，挹乾，摻上項藥。每用藥，先須洗溻，然後摻藥，甚者三五次瘥。

勝金散勝金散

治下疳潰爛或疼痛

黃連、　黃蘗、　輕粉、　銀硃、　孩兒茶各五分， 冰片一分。

右為細末，香油調搽，內服「加味瀉肝湯。」

雙解散雙解散

治便癰，內蘊熱毒，外挾寒邪，或交感強固精氣，致精血交錯，腫結疼痛，大小便祕者，宜用此藥通解，更隨證調治。

辢桂　大黃酒拌炒　白芍藥　牽牛炒搗 桃仁去皮尖　澤瀉　甘草炒　乾薑炮，各五分

右作一劑，水二鍾，煎八分，空心服。

滋腎丸滋腎丸

治「下焦陰虛。小便澀滯。或腳膝無力。陰汗陰痿。或足熱不能履地。不渴而小便閉。」

黃蘗酒洗焙　知母酒洗焙，各一兩　肉桂二錢

右為末，水丸如梧子大，每服百丸，加至二百丸，白滾湯送下。

加減龍膽瀉肝湯加減龍膽瀉肝湯

治「肝經濕熱，玉莖患瘡，或便毒懸癰腫痛，小便赤澀，或潰爛不愈。」 又治陰囊腫痛，或潰爛作痛，小便澀滯，或睪丸懸掛。

龍膽草酒拌炒黃　澤瀉各一錢　車前子炒 木通　生地黃酒拌　當歸尾酒拌　山梔炒 黃芩　甘草各五分

右作一劑，水二鍾，煎八分，食前服。如熱盛加黃連，大便祕加大黃炒。

導水丸導水丸

治便癰初起腫痛，及下疳大小便祕。又治楊梅瘡初起，濕盛之際，宜先用此丸數服。

大黃酒拌炒　黃芩炒，二錢　黑牽牛末炒

滑石煅，各二錢

右為末，糊為丸，梧子大，每服五十丸，臨臥溫湯下。

玉燭散玉燭散

治便癰初起，腫痛發熱，大小便祕，用此以散之。

川芎　當歸酒拌　芍藥　生地黃酒拌　芒硝 大黃煨，各二錢　甘草炙，五分

右作一劑，水二鍾，煎八分，食前服。

托裏當歸湯托裏當歸湯

治潰瘍氣血俱虛，發熱及瘰𤻤流注乳癰，不問腫潰，但瘡瘍氣血虛而發熱者，皆宜服之。久服能收斂瘡口。

當歸酒拌　黃芪鹽水拌炒　人參　川芎 熟地黃酒拌蒸　白芍藥酒炒，各一錢　柴胡 甘草炙，各五分

右作一劑，水二鍾，煎八分，食遠服。

補中益氣湯補中益氣湯

治勞役患便癰不消

人參　黃芪鹽水拌炒　白朮炒，各一錢五分 當歸酒拌　陳皮各一錢　柴胡　升麻各五分

右作一劑，薑三片，棗二枚，水二鍾，煎八分，食前服。

補骨脂散補骨脂散

治「不慎房勞，患便癰，或勞役患此腫痛，並治之。」

補骨脂研炒，一兩　牛蒡子研炒　牽牛研炒 大黃酒拌炒，各五錢

右為末，每服五錢，痛甚者一兩，空心熱酒調下。

又方又方

治便毒

《劉寄奴》　《王不留行》，　大黃　金銀花　木𪔀子

右等分，酒水煎，露一宿，五更服。

又方又方

治便毒初起

射干二寸，　生薑如指大，搗細。

右取順流水煎微沸服之，以瀉為度。又用牛皮膠酢煮塗患處，射干紫花者是，紅花者非。

又方又方

治便毒已結成膿者

連𧄍　大黃各半兩，　枳實　厚朴各三錢， 甘草節一錢，　桃仁泥二十一枚。

右分三服，薑三片，水煎服。

又方又方

治便毒

青皮　白芷　柴胡　赤芍藥　檳榔　𥐚硝 烏藥　木瓜　大黃　連𧄍　䒷蔞　生地黃 甘草節　黃芩　三稜　蓬朮　犀角　皂角刺。

右為㕮咀，以水三椀，煎至一椀，候大饑服，以瀉為度。

三物湯三物湯

治便癰

牡蠣、　大黃、山　梔子各等分。

右為末，以酒水一大盞，煎至七分，露一宿，空心溫服。

狼牙湯〈仲景〉狼牙湯〈仲景〉

治陰蝕瘡

狼牙三兩。

右一味，以水四升，煮取半升，以綿纏筋如繭，浸湯瀝陰中，日四遍。

消毒五聖湯消毒五聖湯

治便毒腫疼神效

五靈脂、　白殭蠶、　鬱金、　貝母、　大黃各三錢。

右酒水各半煎服，連服三貼立愈。

消毒飲消毒飲

治便毒初發三四日可消。

皂針　金銀花　防風　當歸　大黃　甘草節、 「䒷蔞實」各等分

右，㕮咀，酒水各半煎，食前溫服。仍頻提掣頂中髮，立效。

止痛妙絕飲止痛妙絕飲

治便毒腫硬，不消不潰，疼痛無已，此方一服立能止痛。

人參、　大黃各五錢。

右用酒水各一鍾，煎至一鍾，入乳香、沒藥各一錢，空心食前服。

牡蠣散牡蠣散

治血疝即便毒

酒當歸　甘草節　滑石煅　牡蠣煅，各一錢半 大黃三錢　木𪔀子五枚，杵

右作一劑，用水二鍾，煎一鍾，露一宿，五更頓服，冬月火溫服已，未潰膿血從大便出。薛己曰：「按此方乃鹹寒導滯之劑。若久曠房室，大小便祕，發熱焮痛，或交感強固精氣，致精血交錯，腫結疼痛，便祕者宜用。若勞倦之人，不甚焮腫，大小便如常，或小便赤色，發熱不作膿，及潰而不斂，宜用十全大補。」

湯。蓋此證多起於勞役不足，或房勞過度，精氣俱虛之人，俗云「一石米瘡」 ，此言百日後可愈也。若大補氣血，不旬日而愈，何用百日？蓋瘡之收斂，在乎血氣之盛也。嘗治舉人凌待之，虛而服尅伐藥，幾致危殆，予用托裏健脾藥而消。秀才王文遠，勞苦患之，服小柴胡湯而表證散，後用托裏藥，膿成針之而旬日愈。胡判官膿清脈弱，以大補之藥而已。愈因新婚復發，自用連𧄍消毒湯，致瀉痢不止，竟致不救。可見此證屬不足多矣，非補不可。大抵便毒屬肝經，初起堅硬，肝主筋故也。五七日後，當赤軟膿成。若尚堅硬，乃元氣虛不能腐化，往往人見堅硬，只欲內消，反服攻散藥，以致虛虛之禍。前所治者，即其驗也。

又方又方

治便毒

山梔、　大黃、　乳香、　沒藥、　當歸各半錢。

䒷蔞仁二錢。　《代赭石》一錢。

右作一服水煎

防風通聖散防風通聖散

治瘡瘍便毒。若瀉去芒硝大黃。能解暑月熱毒。或遍身頭面患瘡。

芍藥　芒硝　滑石煅　川芎　大黃煨　桔梗 石膏煅　荊芥　麻黃各四分半　白朮　連𧄍 當歸　薄荷葉　甘草生　防風　山梔子仁 黃芩焙，各八分

右作一劑，水二鍾，煎八分服。薛己曰：「按此方非表裏俱實，大小便祕者，恐不可用，宜審之。」

蘇方散蘇方散

治便毒

木𪔀肉　當歸尾　芍藥　白芷　甘草　川芎 射干　大黃　沒藥　蘇木　穿山甲糖火煨 忍冬各六分。〈即金銀花〉

右細切，作一服，酒水各一盞，煎至一盞，食前服。

青皮湯青皮湯

治便毒

青皮　防風　當歸身　甘草梢生，各等分

右㕮咀，分作四服，水一小椀，煎至八分，去柤大溫服，空心，日進三服。

復原通氣散復原通氣散

便毒初發用此

南木香　延胡索　天花粉酒浸　舶上蘹香炒 白牽牛炒　白芷　當歸尾　生甘草各一兩 青木香半兩　穿山甲酒浸，炙焦，二兩

右為細末，每服二錢，食前溫酒調服，木香湯亦可。

䒷蔞散䒷蔞散

治便癰等惡瘡

䒷蔞一枚　金銀花　牛蒡子炒，各三錢　生薑 甘草各半兩

右將藥不犯銅鐵器，槌碎，用酒一大升，煎數沸，空心溫服。

追毒散追毒散

治便毒腫結

《穿山甲》蘸酢炙焦，五錢。　《木豬腰子》酢微炙，三錢

右為末，每服二錢，食前老酒調下，次以酢煮肥皂研膏敷之妙。木豬腰子即木豬苓。

立消散立消散

消便毒癰腫如神

全蠍炒　核桃去殼肉，只用隔膜炒。

右等分為末，空心酒調下三錢，下午再服，三日全愈。

敷藥方敷藥方

治便毒腫痛

雄黃、　乳香各二兩　黃蘗一兩

右為細末，用新汲水調敷腫處，自消。

又方又方

治便毒

乳香研　沒藥研，各半兩　大黃　黃連　黃蘗 半夏　防風　羌活　皂角刺　木𪔀子　䒷蔞 甘草節　草烏頭　阿膠炒　南星

右為細末，酢調成膏，入石器內，火熬黑色，鵝翎蘸傅之。

威靈仙散威靈仙散

治便毒

威靈仙、　貝母、　知母各一兩

右三味，為末，每服三錢，空心溫酒調下，如不散，再服。薛己曰：「按此方通經去膿，消毒，補虛益氣。蓋此證多患於陰虛之人，此方乃是一見也。亦有焮痛小便數者，宜用加減龍膽瀉肝湯。大小便祕，焮腫作痛，宜八正散。憎寒發熱，荊防敗毒散，然後用此方。若不作膿，或膿不潰，宜用大補之劑。潰而不斂者，更用豆豉餅」 灸之。

胃苓散胃苓散

治便毒

豬苓　澤瀉　白朮　茯苓　蒼朮　厚朴。

陳皮各一錢，　甘草、炙　肉桂各五分。

右作一劑，水二鍾，薑三片，棗二枚，煎八分服。

金白散〈葉心仰方〉金白散〈葉心仰方〉

治疳瘡

鉛粉不拘多少，銀窠傾過，取出去鉛，每用六錢， 輕粉三錢，　冰片三分。

共研末，搽於患處少許，先用茶洗淨，然後用藥。

疳瘡方疳瘡方

燈心灰二錢，　輕粉二錢，　冰片一分。

共研末，搽於患處。如水管腫硬，用酸棗樹去粗皮，用內白皮煎水浸洗即消，以便摻藥。

又方又方

海蚆子燒灰，三錢，　孩兒茶二錢，　輕粉一錢， 片腦一分，　黃蘗末五分

共研末搽於患處

又方又方

牆上久爛螺螄殼，洗淨泥煅過，五錢　輕粉三錢 片腦一分

共研末搽患處

妬精瘡方妬精瘡方

孩兒茶、　黃丹各二錢，　黃連、　赤石脂各一錢， 硃砂四分，　輕粉三分，　黃蘗六分，　片腦一分。

共為末，用生豬油三兩，取油去查，調末，搽於患處，以苦虀菜葉貼住。

川楝子丸川楝子丸

治疝氣，一切下部之疾，悉皆治之，腫痛縮小，雖多年服此藥，永去根本。

川楝子淨肉一斤，分四處：「四兩用麩一合，螌蝥四十 九箇同炒，麩黃色去麩，螌蝥不用　；四兩用麩一合， 巴豆四十九粒同炒，麩黃色去麩，巴豆不用　；四兩 用麩一合，巴戟一兩同炒，麩黃色去麩，巴戟不用； 四兩用鹽一兩，川茴香一合同炒黃色去鹽，茴香不 用，　木香不見火，　破故紙炒香為度。」各一兩。

右為末，酒糊丸如梧子大。每服五十丸，鹽湯下。甚者日進三兩服，空心食前。

沉香桂附丸〈衛生寶鑑〉沉香桂附丸〈衛生寶鑑〉

療七疝。痛引小腹不可忍。腰屈不能伸。熱熨稍緩。

沉香　附子炮去皮臍　川烏炮，去皮臍　官桂 乾薑炮　高良薑炒　吳茱萸熱湯浸去苦

茴香炒，各一兩

右研為末，酢煮麪糊為丸，如桐子大。每服五十丸至七八十丸，食前米飲下，日二。忌生冷。

丁香疝氣丸〈東垣十書下同〉丁香疝氣丸〈東垣十書下同〉

治腎疝

當歸、　茴香各一兩，　延胡索、　甘草梢各五錢， 羌活七分半，　麻黃根節，　丁香、　川烏、　肉桂、 防己各二錢半，　全蠍三十箇。

右為細末，酒糊丸如豌豆大。每服五十丸，淡鹽湯或溫酒送下，「須空心宿食消盡服之。」

川苦楝散川苦楝散

治疝

川楝子剉細，用巴豆十粒打破，一處炒黃，去巴豆。 茴香鹽一匙，炒黃去鹽、　木香各一兩

右為細末，每服二錢，空心食前溫酒調下。

木香楝子散〈易簡方〉木香楝子散〈易簡方〉

治小腸疝氣，膀胱偏墜，久藥不效者，服此神效。

川楝子三十箇巴豆二十枚，同炒黃赤色，去巴豆不 用　萆薢半兩　石菖蒲炒　青木香各一兩，炒 荔枝核二十枚，炒

右研為細末，每服二錢，入麝香少許，空心炒茴香，鹽酒調下。

烏頭桂枝湯〈金匱要略下同〉烏頭桂枝湯〈金匱要略下同〉

治寒疝

桂枝去皮　芍藥　生薑各三兩　甘草炙，二兩 大棗十二枚，擘

右用烏頭一味，以蜜二斤，煎減半，去滓，以桂枝湯五合解之，得一升。後初服二合，不知，即服三合，又不知，復加至五合。其知者，如醉狀，得吐者為中病。

烏頭煎烏頭煎

烏頭大者五枚，熬去皮，不㕮咀。

右以水三升，煮取一升，去滓，納蜜二升，煎令水氣盡，取二升。強人服七合，弱人服五合，不瘥明日更服，「又不可日再服。」

胡盧巴丸〈和劑〉胡盧巴丸〈和劑〉

治「小腸疝氣，偏墜陰腫，小腹有形如卵，上下來去，痛不可忍，或絞結繞臍攻刺，嘔吐悶亂。」

胡盧巴炒，一斤　茴香鹽炒，十二兩　吳茱萸洗炒， 十兩　川楝子去核炒，一斤二兩　巴戟去心炒川烏炮，去皮臍，各六兩

右為末，酒糊丸桐子大，每服十五丸至二十丸，空心溫酒下。小兒五丸，茴香湯下。一方有「黑牽牛。」

蒺蔾湯〈衛生寶鑑〉蒺蔾湯〈衛生寶鑑〉

治陰疝牽引小腹痛，諸厥疝即陰疝也。房慾勞役，輒痛不可忍者。

蒺蔾炒去刺　附子炮，去皮臍　山梔仁各等分

右為末，每服三錢，水一盞半，煎至七分，食前溫服。

丹溪方丹溪方

治寒熱疝

橘核　桃仁、　梔子　吳茱萸　川烏各等分。

右研水煎服

又方又方

治疝作急痛

蒼朮、　香附子俱鹽炒，　茴香炒為佐　；延胡索、 黃蘗酒炒為君，　青皮去瓤麩炒，　益智仁

桃仁為臣。　附子鹽水炒，　甘草為使。

右研末，作湯服，後一痛過，更不作痛矣。

倉卒散倉卒散

一名「梔附湯。」 治寒疝入腹卒痛，及小腸膀胱氣㽲刺，脾腎氣攻，攣急痛不可忍，屈伸不能，腹中冷重如石，白汁出。

山梔子四十九箇，燒半過　附子一枚，炮

右剉散，每服二錢，水一盞，酒半盞，煎七分，入鹽一捻，溫服即愈。

木香導氣丸木香導氣丸

治男子小腸氣肚疼。一切氣積。補下元虛冷。

木香　乳香　川楝子去核　八角茴香　丁香 香附　破故紙　胡盧巴　三稜　甘草各一兩 杜仲炒去絲，半兩

右為細末，酒糊為丸，梧桐子大　，每服三十丸，加至五十丸，用溫酒或鹽湯空心送下，日進三服。

補腎湯補腎湯

治「寒疝入腹，小腸㽲痛，時復泄瀉，胸膈痞塞。」

沉香水研，五分　人參　茯苓　附子炮，去皮臍 黃芪　白朮　木瓜各一錢半　羌活　芎藭 紫蘇　甘草炙，各一錢

右作一服，水二鍾，薑三片，紅棗一枚，煎一鍾，食前服。嘔吐加半夏一錢，生薑七片煎服。

敵金丸敵金丸

治「疝氣，外腎腫脹極大，或生瘡出黃水，其痛繞腹，寒熱往來。」

京三稜煨　蓬朮煨　豬苓　白附子　蘿蔔子 赤芍藥　黑牽牛　川楝子　山茵陳　青木香 陳橘皮　五靈脂　海藻酒浸焙　小蘹香

穿山甲灰火煨焦　薑黃各一兩　澤瀉一兩半 海浮石酢浸，煅紅酢淬，再煅再淬，黑色為度，一兩 青皮去白，二兩，一兩生用，一兩剉，以螌蝥五十枚，去 頭足翅，同炒黃色，去螌蝥不用　南木香半兩 香附子淨，二兩。一兩生用，一兩以巴豆五十粒，去殼， 同炒色焦，去巴豆不用　丁香二錢半

右為細末，酒煮麪糊為丸，如梧子大。每服二十丸，用溫酒下。此藥能泄，斟酌用之。

腰子散腰子散

治腎氣作痛

黑牽牛炒熟，　白牽牛炒熟，等分

右為細末，每用三錢，豬腰子一對，薄切開縫，入川椒五十粒，茴香一百粒，以牽牛末遍摻於腰子中，線紮濕紙數重，裏煨香熟，取出放地上，出火氣，燈後空心嚼喫，好酒送下，少頃就枕，天明取下惡物即愈。

腎氣疼痛方腎氣疼痛方

治「丈夫腎氣，婦人血氣，疼痛不可忍，面青脣黑，幾於不救。丈夫則攻擊臟腑，腰背拳曲；婦人則腹中成塊，結為癥瘕，驟然疼痛，便至危困，經年累月，痛無暫停者，並宜服之。」

當歸　白芍各一錢　沒藥　麒麟竭　延胡索 蓬朮　三稜　牽牛酢煮焙乾　木香各半兩 狼毒半兩，碎　芫花四兩，同狼毒於瓦器內酢炒黃

右先修製，芫花、狼毒，乳缽內研如泥，又將麒麟竭等亦作一處，研如飛塵，餘藥又作一處，為細末，方將芫花、狼毒、麒麟竭、沒藥等末相和勻，更研千遍。每服一錢半，氣痛時蔥酒調下，和滓喫。不可飽食後喫。若大腑熱祕，出後不通，脣皮焦黑，口中涎溢，喫藥一服效。

木香湯木香湯

治寒疝攻注，胸脅滿痛，汗出。

木香七分半　檳榔　細莘　赤茯苓　人參 芍藥　當歸切，焙　官桂　前胡　青皮各一兩

右剉，每服三錢，水一盞，煎七分，去滓服，無時。

===喝起丸===

治小腸氣及腰痛

「杜仲酥炙去絲　胡盧巴芝麻炒　破故紙炒 小茴香鹽水浸一宿　胡桃肉湯浸去皮研泥」 萆薢各一兩

右為細末，入胡桃肉和勻，丸如桐子大，每服三十丸或五十丸，空心鹽酒或鹽湯下。

奪命丹奪命丹

治「遠年近日小腸疝氣，偏墜搐痛，臍下脹痛，以致悶亂，及外腎腫硬，日漸滋長，陰間濕痒，抓之成瘡」 等證。

吳茱萸一斤，去枝梗淨，四兩，酒浸，　四兩，鹽湯浸 四兩，酢浸　四兩，童便浸　澤瀉二兩，酒浸一夜

右為細末，酒糊丸如梧子大。每服五十丸，食前鹽酒或鹽湯送下。

救命散救命散

治小腸疝氣築心。疼痛不可忍。

肉豆蔻麪裹煨　木香煨，各半兩。　荊三稜煨 馬藺花酢炒　金鈴子去核　茴香炒，各一兩

右為細末，每服一錢，痛時熱酒調服，立效。

五苓加川楝散五苓加川楝散

治「疝氣卒痛。小便澀。」

豬苓　澤瀉　白茯苓　白朮黃土炒，各十八銖 肉桂去粗皮，半兩　川楝子一分

《澹寮》云：「治疝氣發作，痛不可忍。真料五苓散一貼，連根蔥白一寸，燈心七莖，煎湯，吞下青木香丸五十粒，即效。又法：以青木香丸二百粒，螌蝥七枚，去頭翅，為粗末，瓦銚，以文武火同炒，令藥微香，用磁碟蓋之，放冷處，去螌蝥，取丸子，分二服。空心茴香酒吞下，累效。」

硇砂丸〈本事〉硇砂丸〈本事〉

治膀胱疝氣

木香　沉香　巴豆各一兩　青皮去白，二兩 銅青半兩，研　硇砂一錢，研

右木香、沉香及青皮三味，「同巴豆慢火炒令紫色，去巴豆為細末，入硇砂二味，同研勻，蒸餅和丸，如桐子大。每服七丸至十丸，鹽湯下，日二三服，空心食前。」

葵子湯〈濟生方〉葵子湯〈濟生方〉

治「膀胱濕熱腹脹，小便不通，口乾舌燥。」

「赤茯苓　豬苓，　葵子，　枳實，　瞿麥，　車前子 木通　黃芩　滑石、　甘草」各等分。

每服五錢。入薑煎，空心服。

蔥白散蔥白散

治「一切冷氣不和，及本臟膀胱發氣，攻刺疼痛，及治婦人產後腹痛，或血刺痛，及治臟腑宿冷，百節倦痛，怯弱傷勞滯癖，久服盡除。」 但婦人一切疾病宜服。

川芎　當歸　枳殼去瓤，麩炒　厚朴薑汁製炒 蓬朮酢浸焙　官桂　乾薑炮　川楝子炒

茴香炒　神麴炒　麥糵炒　乾地黃　三稜煨 人參　茯苓　芍藥　青皮　木香煨，各一兩

右為末，每服三錢，水一盞，蔥白二寸，煎七分，入鹽少許熱服。如大便祕澀，加大黃煎；大便溏利，加訶子煎，食前服。

茴香散茴香散

治膀胱氣痛

茴香、　蓬朮、　京三稜、　《金鈴子肉》各一兩

炙甘草半兩。

右為細末，每服二錢，熱酒調服。每發痛甚連日，只二三服立定。

木香散木香散

治心疝，小腹痛悶不已。

木香　陳皮　高良薑、　乾薑、炮　訶子去核 枳實各一錢半　草豆蔻　黑牽牛　川芎各一錢

水二鍾。煎至一鍾。食前服。或為細末。每服二錢。白湯調服。

廣朮煮散廣朮煮散

治「心疝心痛。肢體虛冷。」

蓬莪朮煨　檳榔　官桂　附子炮，去皮臍

甘草炙，各半兩　芎藭　白朮各七錢半

右剉碎，每服二錢，水一盞，煎七分，溫服無時。

海蛤丸〈潔古〉海蛤丸〈潔古〉

治㿗疝

海蛤煅，酢淬七次　當歸　海金沙　膩粉 硇砂各一錢　海藻　粉霜各五分　青黛 地龍去頭尾　水蛭各二十一條炒　滑石

乳香各一錢　硃砂二錢，另研。

右為細末，鹽煮麪糊為丸，如小豆大，硃砂為衣，每服十丸，燈心湯空心服。小便下冷膿惡物乃效。卻以黃連、紫河車、板藍根各二錢，煎湯漱口，以固牙齒。或去板藍根，加貫眾。

荔枝散荔枝散

治「疝氣，陰核腫大，痛不可忍。」

荔枝核新者，十四枚，燒灰存性　八角蘹香炒 沉香　木香　青鹽　食鹽各一錢　川楝肉 小蘹香各二錢

右為細末，每服三錢，空心熱酒調服。

三層茴香丸三層茴香丸

治。「腎與膀胱俱虛，為邪氣搏結，遂成寒疝，伏留不散，臍腹疼痛，陰核偏大，膚囊壅腫，重墜滋長，有妨行步，瘙痒不止，時出黃水，浸成瘡瘍，或長怪肉，屢治不痊，以致腎經閉結，陰陽不通，外腎腫脹，冷硬如石，漸大，皆由頻服熱藥內攻，或因兜取以致。」 如此用藥溫導陽氣，漸退寒邪，補虛消疝，暖養腎經，能使復元，一應小腸氣寒疝之疾。久新不過三料全愈。

第一料藥第一料藥

舶上茴香，用鹽半兩，同炒焦黃，和鹽秤　沙參 川楝子炮，去核　木香各一兩

右為細末，水煮米糊為丸，如桐子大。每服二十丸，空心用溫酒或鹽湯下，日三服。小病一料可安，纔盡便可用第二料。

第二料藥第二料藥

前藥加蓽茇一兩、　檳榔半兩。

右共前藥六味，重五兩半，為末糊丸，丸數湯使俱如前。若病未愈，服第三料。

第三料藥第三料藥

前藥加「茯苓四兩、　黑附子炮去皮臍半兩或一兩。」

右通前八味，重十兩，並依前糊丸，湯使丸數加至三十丸。小腸氣發，頻及二十年者，寒疝氣如《栲栳》大者，皆可消散，神效。

宣胞丸宣胞丸

治外腎腫痛

黑牽牛半生半熟取頭末　木通炒　青木香各一 兩，以螌蝥七枚同炒香，用螌蝥五枚

右為細末，酒糊為丸，如桐子大。每服三十丸，溫酒鹽湯任下。

地黃膏子丸〈海藏〉地黃膏子丸〈海藏〉

治男子婦人臍下奔豚氣塊，小腹疼痛，卵痛即「控睪」 相似，漸成腫，陰痛上衝心腹，不可忍者。

血竭　沉香　木香　廣朮炮　延胡索　人參 蛤蚧　當歸　川芎　川楝子去核，麩炒　續斷 白朮　全蠍　茴香炒　柴胡　吳茱萸　沒藥

已上分兩不定，隨證加減用之。共為細末，地黃膏子丸如桐子大，空心溫酒下二十丸，日加一丸至三十丸。氣多加青皮，血多加肉桂。

安息香丸〈易簡方〉安息香丸〈易簡方〉

治「陰氣下墜痛脹。卵核腫大。堅硬如石。痛不可忍。」

延胡索炒　海藻洗　昆布洗　青皮去白。

茴香炒　川楝子去核　馬藺花各一兩半

木香半兩，「不見火　大戟酒浸三宿，切片焙乾」，三錢 半

右為細末，另將硇砂、真阿魏、安息香三味各三錢半，用酒一盞，酢一盞，將上三味淘去砂土，再用酒酢合一盞熬成膏，入麝香一錢，沒藥二錢半，俱各另研細，入前藥一同和丸如菉豆大，每服十丸至十五丸，空心用綿子灰調酒下。

念珠丸〈本事方〉念珠丸〈本事方〉

治膀胱疝氣，外腎腫痛不可忍。

乳香　硇砂飛，各三錢　黃蠟一兩

右二味同研勻，鎔蠟和丸，分作一百八丸，以線穿之，露一宿，次日用蛤粉為衣，旋用乳香湯下。

蜘蛛散蜘蛛散

治狐疝

蜘蛛十四枚，炒焦　肉桂半錢，要入厥陰，取肉厚者

右為散，每服一錢，蜜丸亦可。《雷公》云：「凡使蜘蛛，勿用五色者兼大。身上有刺毛者，并薄小者，須用屋西南有網，身小尻大，腹內有蒼黃膿者，真也。」 凡用，去頭足了，研如膏，投藥中，此余之法。若炒焦用，則全無功矣。

又方又方

治水㿗偏大。上下不定。疼痛不止。

牡蠣不拘多少，鹽泥固濟，炭三斤，煅令火盡，冷取二 兩，　乾薑一兩，焙

右為細末，二味和勻，冷水調得所，塗病處，小便大利即愈。

橘核丸〈濟生方〉橘核丸〈濟生方〉

治「四種㿗病，卵核腫脹，偏有大小，或堅硬如石，痛引臍腹，甚則膚囊腫脹成瘡，時出黃水，或成癰潰爛。」

橘核炒　海藻　昆布　海帶各洗　川楝肉炒 桃仁麩炒，各一兩　製厚朴　木通　枳實麩炒延胡索炒　桂心　木香各半兩

右為細末，酒糊丸如梧子大，每服七十丸，空心鹽酒湯下。虛寒甚者，加炮川烏一兩；堅脹久不消者，加硇砂二錢，酢煮旋入。

昆布丸昆布丸

治陰疝腫大偏墜

昆布　海藻各洗去鹹，炙　蕪荑仁炒　蒺蔾子炒 去角　檳榔剉，各一兩半　枳殼麩炒　火麻仁研， 各二兩　訶藜勒炒去核　黃芪　木香各七錢五 分　陳皮去白炒　桃仁去皮尖炒研　菟絲子酒 浸一宿，另研，各一兩

右為細末，研勻，煉蜜和丸，如梧桐子大，每服三十丸，空心用溫酒或鹽湯送下。

雄黃洗方雄黃洗方

治陰疝腫痛不能忍，及陰腫大如斗核痛者。

雄黃研　甘草各一兩　白礬研，二兩

右為細末，每用藥一兩，熱湯五升，通手洗腫處，良久再煖，洗至冷，候汗出瘥。

香附散香附散

治㿗疝脹及小腸氣

香附不拘多少。

右為末，每用酒一盞，入海藻一錢，煎至半盞，先撈海藻細嚼，用煎酒調香附末二錢服。一方以海藻為末，用熱酒調尤妙，甚者灌之。一方熱酒下荊芥末。

海藻丸海藻丸

治偏墜小腸氣效

螌蝥去足翅　巴豆各二十八箇，去殼完全者 海藻　海帶各一兩

右螌蝥、巴豆二味，同裝生絹袋中，用好酢一椀，以瓦銚盛四味同煮，將乾，去螌蝥、巴豆不用，只將海帶二味細研為末，以淡豆豉一百粒，以煮藥餘酢略浸蒸餅為膏，和藥末為丸，如梧子大。每服用麝香少許，硃砂三錢，乳缽細研至無聲，卻入麝香研勻為衣，日乾，以新瓦瓶收之。每初服七粒，再服十粒，三服十五粒，若未愈，再進三兩服，皆用十五粒，仍用鹽炒茴香，細嚼酒吞下，空心服。忌鴨子并鮓醬動氣等物。久病三五服效。此藥貴新合效速，若合下稍久，多服為佳。。

本作品在全世界都属于公有领域，因为作者逝世已经超过100年，并且于1930年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第223卷

关于